Rupert Brooke
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Rupert Brooke var en britisk dikter. Han deltok i den første verdenskrig og døde av blodforgiftning på en av de greske øyer. Han høstet anerkjennelse for samlingen Grantchester (1912), og berømmelse for 1914 and Other Poems (1915). Disse sonettene er blant de beste av de forholdsvis få diktene som ble inspirert av verdenskrigen.
Brookes romantiske idealisme gjenspeiler en holdning som vel var mer typisk for første enn for siste fase av krigen, men hans sikre form, og den inderlige kjærlighet til England som kjennetegner for eksempel sonetten «The Soldier», har gitt ham en varig plass i engelsk lyrikk. Collected Poems ble utgitt i 1989. Les mer i Store norske leksikon Storbritannias litteratur lyrikk sonett Litteratur Grieg, Nordahl: De unge døde, 1932 Hassall, Christopher: Rupert Brooke : a biography, 1964, isbn 0-571-10196-8, Finn boken  Lehmann, John: Rupert Brooke : his life and his legend, 1980, isbn 0-297-77757-2, Finn boken